**APSTIPRINĀTI:**

ar LJA Senāta lēmumu Nr. 257

Rīgā, 2022.gada 28.oktobrī

(prot. Nr. 52)

**UZŅEMŠANAS NOTEIKUMI**

**Latvijas Jūras akadēmijas Jūrskolā**

**2023./2024. mācību gadā**

Uzņemšanas noteikumi nosaka kārtību, kādā notiek reflektantu uzņemšana mācībām Latvijas Jūras akadēmijas Jūrskolā (turpmāk tekstā – JS).

1. JS 4 gadīgas studiju programmas laikā iegūst 3. līmeņa vidējo profesionālo izglītību akreditētās mācību programmās „JŪRAS TRANSPORTS” un „KUĢU MEHĀNIKA”.

* Programmas „JŪRAS TRANSPORTS” beidzēji iegūst kvalifikāciju “Sardzes stūrmanis uz kuģiem, mazākiem par 3000BT”
* Programmas „KUĢU MEHĀNIKA” beidzēji iegūst kvalifikāciju “Sardzes mehāniķis uz kuģiem ar galveno dzinēju jaudu mazāku par 3000kW”.

1. JS mācību valoda ir latviešu valoda.
2. JS uzņem Latvijas Republikas pilsoņus un personas, kurām ir Latvijas Republikas izdota nepilsoņa pase, kā arī personas, kurām ir izsniegta pastāvīgās uzturēšanās atļauja.

3.1. JS uzņem personas pēc Latvijā un ES atzītas vispārējās vai profesionālās pamatizglītības ieguves līdz 24 gadu vecumam. Personām, kas pamatizglītību ieguvušas speciālā izglītības programmā, izejot jūrnieku medicīnisko pārbaudi par šo faktu jāinformē jūrnieku ārsts, LJA patur tiesības sazināties ar attiecīgo jūrnieku ārstu un nepieciešamības gadījumā nosūtīt reflektantu/izglītojamo uz atkārtotu jūrnieku medicīnisko pārbaudi.

3.2. Dokumentus pieņem no ***2023.gada 26.jūnija līdz 2023.gada 21.jūlijam.***

1. Reflektantiem jāuzrāda personu apliecinošais dokuments un jāiesniedz šādi dokumenti:

* iesniegums;
* pamatizglītību apliecinošs dokuments (kopija, jāuzrāda oriģināls);
* derīgs jūrnieku ārsta izsniegts atzinums par personas veselības stāvokļa atbilstību darbam uz kuģa izraudzītajā specialitātē;
* 4 fotogrāfijas (3 x 4 cm).

1. JS uzņem konkursa kārtībā, ņemot vērā apliecības par pamata izglītību vidējo vērtējumu šādos mācību priekšmetos: latviešu valodā, angļu valodā, matemātikā, fizikā, ķīmijā, sportā. Ja vairākiem reflektantiem ir vienāds vidējais vērtējums, uzņemšanu nosaka šāds papildus kritērijs: atzīmju summa pamatizglītības dokumentā matemātikā, latviešu valodā un angļu valodā.
2. Reflektantus ieskaita JS pēc Uzņemšanas komisijas lēmuma ar LJA rektora rīkojumu.
3. LJA iespēju robežās nodrošina JS izglītojamos ar dienesta viesnīcu.
4. JS izglītojamie saņem stipendiju līdz 150 EUR .

**Juridiskā Adrese:** Rīga, Flotes ielā 12k-1, LV–1016, tālr.: 67432157

<http://www.jurskola.latja.lv>, e-pasts: jurskola@latja.lv